
Na temelju članka 20. Zakona o kulturnim vijećima i financiranju javnih potreba u kulturi (Narodne novine, broj 83/22) i članka 5. Odluke o osnivanju Kulturnog vijeća Grada Metkovića (,,Neretvanski glasnik”, broj 2/23), Gradonačelnik Grada Metkovića objavljuje


JAVNI POZIV
za predlaganje članova Kulturnog vijeća Grada Metkovića


				I.
Pozivaju se ustanove u kulturi, umjetničke organizacije i udruge te druge pravne i fizičke osobe koje obavljaju djelatnost u području kulture i umjetnosti na podnošenje pisanih i obrazloženih prijedloga kandidata za članove Kulturnog vijeća Grada Metkovića (u daljnjem tekstu Kulturno vijeće).
            Izrazi koji se koriste u ovom Javnom pozivu, a imaju rodno značenje, odnose se jednako na muški i ženski rod.

						II.
           Kulturno vijeće je osnovano radi predlaganja ciljeva kulturne politike i mjera za njihovo provođenje, ostvarivanja utjecaja kulturnih djelatnika i umjetnika na razvoj kulture i umjetnosti, a posebice za predlaganje i stručno vrednovanje programa i projekata u kulturi od interesa za Grad Metković, za koja se sredstva osiguravaju iz proračuna Grada Metkovića.
            

III.
           Kulturno vijeće ima 5 (pet) članova od kojih je jedan predsjednik Kulturnog vijeća.
           Za članove Kulturnog vijeća imenuju se umjetnici, stručnjaci  i kulturni djelatnici istaknuti u područjima umjetnosti i kulture.
           Na temelju prispjelih prijedloga, Gradonačelnik odlukom imenuje predsjednika i članove Kulturnog vijeća, vodeći računa o njihovoj stručnosti i području djelovanja.
           Članovi Kulturnog vijeća imenuju se na vrijeme od četiri (4) godine.



IV.
Uz pisani i obrazloženi prijedlog kandidata za članove Kulturnog vijeća, potrebno je dostaviti vlastoručno potpisanu Izjavu kandidata o prihvaćanju kandidature za člana Kulturnog vijeća.
            Nepravovremeni i nepotpuni prijedlozi neće se uzeti u razmatranje.

					V.
Javni poziv objavljuje se na mrežnim stranicama Grada Metkovića.
            Prijedlozi kandidata za članove Kulturnog vijeća s traženom dokumentacijom, podnose se u roku od 15 dana od dana objave Javnog poziva na adresu: Grad Metković, Jedinstveni upravni odjel, Odsjek za upravno-pravne poslove, društvene djelatnosti i opće poslove, Stjepana Radića 1,20350 Metković, s naznakom „Prijedlog kandidata za člana Kulturnog vijeća Grada Metkovića – ne otvaraj“, poštom ili osobno u pisarnicu Grada Metkovića. 

Prijavom na Javni poziv kandidati su suglasni da Grad Metković kao voditelj obrade može prikupljati, koristiti, obrađivati i objaviti podatke iz prijave isključivo u svrhu provođenja ovog Javnog poziva.

